ພິທີສເລີມສລອງ ຊີວິດຂອງມື້ລາງສະມາຊິກສະພາສູງ ເອັດເວີຣ໌ດ ເຄນເນດີ້
ຂ່າວສຳຄັນອື່ນໆ: ການໂຈມຕີ ດ້ວຍຣະເບີດຣົດ ສະລະຊີບ ເຮັດໃຫ້ມີຜູ້ເສັຽຊີວິດ 15 ຄົນ ໃນພາກເໜືອອີຣັກ; ການໂຈມຕີສະລະຊີບ ເຮັດໃຫ້ມີຜູ້ເສັຽຊີວິດ 2 ຄົນ
ປະທານາທິບໍດີ ສະຫະຣັດ ທ່ານ BARACK OBAMA ຈະ ກ່າວຄຳສະດຸດີ ໃນພິທີທາງສາສນາເພື່ອສົ່ງ ສະການ ໃຫ້ແກ່ມື້ລາງ ສະມາຊິກສະພາສູງ EDWARD KENNEDYທີ່ນະຄອນບອສຕັນ ໃນຕອນເຊົ້າ ຂອງວັນເສົາມື້ນີ້ ເປັນທີ່ຄາດກັນ ວ່າຈະມີແຂກປະມານ 1 ພັນ 500 ຄົນ ໄປຮ່ວມພິທີ ຮວມທັງ ອະດີດປະທານາທິບໍດີ JIMMYCARTER, BILL CLINTON ແລະ GEORGE W BUSH ທ່ານ KENNEDY ຊຶ່ງເປັນສັນຍາລັກຂອງພວກ LIBERAL ຫລື ພວກເສຣີນິຍົມ ທີ່ຮັບຕຳແໜ່ງ ເປັນສະມາຊິກ ສະພາສູງສະຫະຣັດເກືອບ 47 ປີນັ້ນ ຈະຖືກ ນຳໄປຝັງ ທີ່ສຸສານແຫ່ງຊາດອາຣ໌ລິງຕັນ ໃກ້ໆ ນະຄອນຫລວງວໍຊິງຕັນ ໃນຕອນແລງຂອງວັນ ເສົາມື້ນີ້ ຂຸມຝັງສົບຂອງທ່ານ ຈະຢູ່ໃກ້ໆກັບຂຸມຝັງສົບຂອງ ພວກອ້າຍທ່ານ ທີ່ຖືກລອບ ຄາຕກັມ ຄືມື້ລາງ ປະທານາທິບໍດີ JOHNF KEN NEDY ແລະສະມາຊິກສະ ພາສູງ ROBERT KENNEDY ທ່ານ EDWARD ຫລື TEDKENNEDY ໄດ້ເຖິງແກ່ ມໍຣະນະກັມ ໃນວັນອັງຄານຜ່ານມາ ຍ້ອນໂຣກມະເຮັງ ໃນສມອງຮວມອາຍຸໄດ້ 77 ປີ ຕຳຣວດອີຣັກ ກ່າວວ່າ ການໂຈມຕີ ດ້ວຍຣົດຣະເບີດ ສະລະຊີບຢູ່ໃນພາກເໜືອ ອີຣັກເຮັດໃຫ້ມີຜູ້ເສັຽຊີວິດຢ່າງນ້ອຍ 15 ຄົນແລະໄດ້ຮັບບາດເຈັບ ອີກບໍ່ຕ່ຳກວ່າ 30 ຄົນ ຕຳຣວດກ່າວວ່າ ການໂຈມຕີ ບ່ອນທຳອິດມີຂຶ້ນໃນຕອນເຊົ້າມື້ນີ້ ທີ່ເມືອງ SHIRQAT ແລະວ່າ ເປົ້າໝາຍກໍຄືປົດຕຳຣວດແຫ່ງນຶ່ງ ຊຶ່ງເຮັດໃຫ້ ມີຜູ້ເສັຽຊີວິດຢ່າງນ້ອຍ 9 ຄົນແລະໄດ້ຮັບບາດເຈັບ ອີກຫລາຍໆຄົນ ສ່ວນບ່ອນທີ 2 ມີຂຶ້ນ ປະມານ 2 ຊົ່ວໂມງຕໍ່ມາທີ່ເມືອງ SINJAR ໃກ້ໆເມືອງ MOSUL ບ່ອນທີ່ມີຫລາຍໆຄົນ ເສັຽຊີວິດ ເວລາຣະເບີດທີ່ຫ້າງໄວ້ໃນຣົດ ໄດ້ແຕກຂຶ້ນ ການໂຈມຕີ ໃນມື້ນີ້ ແມ່ນເຫດການກໍ່ຄວາມຮຸນແຮງ ໃນອີຣັກ ໂດຍສະເພາະແລ້ວ ແມ່ນໃນເຂດພາກເໜືອ ບ່ອນທີ່ການຮັກສາຄວາມສະງົບ ບໍ່ໄດ້ເຄັ່ງຄັດ ຄືກັນກັບ ຢູ່ໃນເຂດອື່ນໆ ໃນມື້ວານນີ້ເຈົ້າໜ້າທີ່ ທະຫານສະຫະຣັດ ໃນອີຣັກ ກ່າວວ່າ ມີທະຫານອະເມຣິກັນ 2 ຄົນເສັຽຊີວິດ ຈາກການໂຈມຕີ ດ້ວຍຣະເບີດແຄມທາງ ທີ່ນະຄອນຫຼວງແບັກແດັດ ມີການໂຈມຕີ ດ້ວຍຣະເບີດ ສະລະຊີບ ໃສ່ໜ່ວຍລາຕເວນ ຂອງອົງການນາ ໂຕ້ທີ່ຕລາດແຫ່ງນຶ່ງ ໃນແຂວງ ZABUL ທາງພາກໃຕ້ ອັຟການິສຖານ ໃນວັນເສົາມື້ນີ້ເຮັດໃຫ້ພົລເຮືອນ ເສັຽຊີວິດ 2 ຄົນ ແລະບາດ ເຈັບອີກ 21 ຄົນ ທ່ານ ABDUL QAYOUMເຈົ້າແຂວງໆ ZABUL ກ່າວວ່າ ພວກທະຫານ ຂອງອົງການນາໂຕ້ ກຳລັງພາກັນ ຍ່າງລາຕເວນທີ່ຕລາດໃນເມືອງ SHAH JOY ເວລາຜູ້ໂຈມຕີ ດ້ວຍຣະເບີດ ສະລະຊີບໄດ້ບີບຄະນວນຣະເບີດ ໃຫ້ແຕກຂຶ້ນ ໃກ້ໆກັບພວກທະຫານ ທີ່ລາຕເວນ ເຈົ້າໜ້າທີ່ອົງການນາໂຕ້ ໃຫ້ການຢືນຢັນວ່າ ມີການໂຈມຕີ ເກີດຂຶ້ນແທ້ ແຕ່ບໍ່ໄດ້ໃຫ້ລາຍ ລະອຽດຫຍັງ ບໍ່ມີລາຍງານວ່າ ມີທະຫານ ປະເທດຕາເວັນຕົກ ເສັຽຊີວິດໃນການໂຈມຕີ ເທື່ອນີ້ ແຕ່ຢ່າງໃດ ສິງຫາ ເປັນເດືອນທີ່ໄດ້ຮັບຄວາມເສັຽຫາຍ ຮ້າຍແຮງສຸດ ສຳລັບກຳລັງສະຫະຣັດ ນັບແຕ່ໄດ້ມີ ການຂັບໄລ່ຣັຖບານພາຍໃຕ້ການນຳພາ ຂອງພວກ ທາລີບານ ອອກຈາກອຳນາດ ໃນປີ 2001 ໃນມື້ວານນີ້ ມີທະຫານອະເມຣິກັນຄົນນຶ່ງ ເສັຽຊີວິດ ຍ້ອນຣະເບີດແຄມທາງ ໃນພາກຕາເວັນອອກ ອັຟການິສຖານຊຶ່ງເປັນທະຫານ ສະຫະຣັດ ຄົນທີ 45 ທີ່ເສັຽຊີວິດ ໃນເດືອນນີ້ ເຈົ້າໜ້າທີ່ສູງສຸດທາງ ທະຫານ ຂອງສະຫະຣັດ ຮຽກຮ້ອງໃຫ້ທາງ ກອງທັບເສີມສ້າງ ຄວາມໄວ້ເນື້ອເຊື່ອໃຈໃນ ພາກຕາເວັນອອກກາງ ແລະ ໃນທຸກຂົງເຂດທີ່ມີຊາວມຸສລິມອາສັຍຢູ່ ແທນທີ່ຈະໃຊ້ເວລາ ຫລາຍເກີນໄປກ່ຽວກັບຍຸທສາດປະຊາສັມພັນ ໃນບົດຂຽນບົດນຶ່ງ ທີ່ພິມເຜີຍແຜ່ ໂດຍວາຣະ ສານ ກອງທັບສະຫະຣັດນັ້ນປະທານ ເສນາທິການປະສົມ ຂອງກອງທັບສະຫະຣັດ ພົນເຮືອເອກ MIKE MUL LEN ເວົ້າວ່າກອງທັບສະຫະຣັດ ບໍ່ຈຳເປັນຈະຕ້ອງ ມີຄວາມວິຕົກກັງວົນ ຫລາຍເກີນໄປ ກ່ຽວກັບວ່າຕົນຈະຕິດຕໍ່ສື່ສານແບບໃດ ແລະຕ້ອງໄດ້ດຳເນີນການເພີ້ມຕື່ມໃນການປະຕິບັດງານໂຕຈິງ ເພື່ອເສີມສ້າງ ຄວາມໄວ້ເນື້ອເຊື່ອໃຈ ການໃຫ້ທັສນະຂອງທ່ານ ມີຂຶ້ນໃນຂະນະທີ່ ນາຍທະຫານອະເມຣິກັນໄດ້ໃຫ້ຄວາມສຳຄັນເພີ້ມຂຶ້ນ ຕໍ່ຍຸທສາດ ໃນການດຳເນີນ ຄວາມພະຍາຍາມກ່ຽວກັບການຕິດຕໍ່ສື່ສານ ຂະນະທີ່ພວມສືບຕໍ່ ເຮັດສົງຄາມ ຢູ່ໃນອີຣັກແລະອັຟການິສຖານ ຣັຖມຸນຕຣີ ປ້ອງກັນປະເທດ ສະຫະຣັດ ທ່ານ ROBERT GATESໄດ້ສະແດງຄວາມເສັຽໃຈ ທີ່ວ່າສະຫະຣັດ ຊຶ່ງເປັນຜູ້ນຳ ໃນດ້ານການຕລາດແລະສື່ມວນຊົນຂອງໂລກ ໄດ້ເສັຽໄຊ ໃນການຕິດຕໍ່ສື່ສານ ໃຫ້ແກ່ກຸ່ມ ກໍ່ການຮ້າຍAL-QAIDA ທີ່ຢູ່ໃນຖ້ຳ ໜ່ວຍຍາມຝັ່ງ ຂອງເກົາຫລີໃຕ້ ກ່າວວ່າ ເກົາຫລີເໜືອໄດ້ປ່ອຍຊາວປະມົງ ເກົາຫລີໃຕ້ 4 ຄົນ ພ້ອມດ້ວຍ ເຮືອຫາປາ ຂອງເຂົາເຈົ້າໃນວັນເສົາມື້ນີ້ ເກືອບນຶ່ງເດືອນ ຫລັງຈາກໄດ້ຖືກຈັບ ໃນເຂດນ່ານນ້ຳຂອງເກົາ ຫລີເໜືອ ຕຳຣວດຍາມຝັ່ງ ຂອງເກົາຫລີໃຕ້ ກ່າວວ່າ ເຮືອຫາປາ YEONAN-HOພ້ອມ ກັບລູກເຮືອ 4 ຄົນ ໄດ້ຖືກມອບໃຫ້ ເຮືອລາຕ ເວນເກົາຫລີໃຕ້ລຳນຶ່ງທີ່ລໍຖ້າຢູ່ ໃນບໍຣິເວນ ຊາຍແດນ ທາງທະເລ ຕາເວັນອອກປະມານ 5 ໂມງແລງຕາມເວລາທ້ອງຖິ່ນ ໃນມື້ນີ້ ຊາວ ປະມົງທັງ 4 ໄດ້ຖືກຈັບ ຫລັງຈາກເຮືອເຂົາເຈົ້າໄດ້ແລ່ນລ່ວງລ້ຳ ເຂົ້າໄປໃນເຂດນ່ານນ້ຳຂອງ ເກົາຫລີເໜືອ ເມື່ອທ້າຍເດືອນແລ້ວ ໃນເວລານັ້ນ ກະຊວງທ້ອນໂຮມຊາດ ຂອງເກົາຫລີໃຕ້ ກ່າວວ່າ ຣະບົບນຳທິດທາງ ດາວທຽມຂອງເຮືອຫາປາ ໄດ້ເກີດ ການຕິດຂັດ ເກົາຫລີໃຕ້ກ່າວວ່າ ປະຊາຊົນຂອງຕົນ 494 ຄົນຊຶ່ງສ່ວນໃຫຍ່ແລ້ວ ເປັນຊາວປະມົງ ໄດ້ຖືກຈັບໂຕໄປ ໃນຮອບຫລາຍໆທົສວັດ ຜ່ານມາຫລັງຈາກສົງຄາມ ສິ້ນສຸດລົງ ແລະມີຊະເລີຍເສິກ ຫລາຍກວ່າ 500 ຄົນທີ່ຖືກເກົາຫລີເໜືອຈັບໄວ້ ຍັງບໍ່ເຄີຍຖືກສົ່ງມອບ ໃຫ້ເກົາຫລີໃຕ້ ບັນດາຜູ້ສະມັກ ໃນທົ່ວປະເທດຍີ່ປຸ່ນໄດ້ ທຳການຮ້ອງຮຽນຕໍ່ຜູ້ມີສິດປ່ອນບັດ ເປັນເທື່ອ ສຸດທ້າຍໃນວັນເສົາມື້ນີ້ ນຶ່ງມື້ກ່ອນການເລືອກ ຕັ້ງ ຊຶ່ງອາດຈະເຮັດໃຫ້ ພັກຝ່າຍຄ້ານ ໄດ້ຮັບ ໄຊຊະນະ ຢ່າງຖ້ວມລົ້ນແລະທັບມ້າງ ການ ກຳອຳນາດ ທີ່ມີມາ ເປັນເວລາຫລາຍທົສວັດ ຂອງພັກຣັຖບານ ນາຍົກຣັຖມຸນຕຣີ TARO ASO ໄດ້ຮ້ອງຂໍ ໃຫ້ຜູ້ມີສິດປ່ອນບັດ ໃນເຂດ ກຸງໂຕກຽວໃຫ້ເວລາຕື່ມອີກແກ່ພັກເສຣີປະຊາ ທິປັດຂອງທ່ານ ໃນການປົກຄອງປະເທດເພື່ອ ສຳເຣັດເສັດສິ້ນ ການປະຕິຮູບ ທາງດ້ານເສຖ ກິດ ທີ່ແນໃສ່ເພື່ອແກ່ດຶງເອົາຍີ່ປຸ່ນ ອອກຈາກ ສະພາບເສຖກິດຫລຸດຖອຍ ຢ່າງຮ້າຍແຮງ ສ່ວນທ່ານYUKIO HATOYAMA ຜູ້ນຳ ພັກປະຊາທິປະໄຕ ຂອງຍີ່ປຸ່ນ ຊຶ່ງເປັນພັກຝ່າຍ ຄ້ານນັ້ນໄດ້ເດີນທາງ ໄປຍັງພາກຕາເວັນຕົກ ຂອງປະເທດ ແລະຮຽກຮ້ອງໃຫ້ ຜູ້ມີສິດປ່ອນບັດສນັບສນຸນ ການປ່ຽນແປງ ພັກເສຣີປະຊາທິປັດ ໄດ້ຄວບຄຸມ ສະພາແຫ່ງຊາດ ຂອງຍີ່ປຸ່ນເກືອບວ່າ ບໍ່ມີການລົບກວນ ໃດໆເລີຍ ນັບແຕ່ປີ 1955 ເປັນຕົ້ນມາ ແຕ່ພວກນັກວິເຄາະ ບາງຄົນເວົ້າວ່າ ພັກປະຊາທິປະໄຕ ຂອງຍີ່ປຸ່ນ ອາດຈະຊະນະບ່ອນນັ່ງຫຼາຍເຖິງ 300 ບ່ອນ ຂອງຈຳນວນ ບ່ອນນັ່ງທັງໝົດ 480 ບ່ອນທີ່ຈະມີການແຂ່ງຂັນກັນ ໃນການເລືອກຕັ້ງ ຊຶ່ງຈະມີຂຶ້ນ ໃນວັນອາທິດ ມື້ອື່ນນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ